laion/Wikipedia-Exotic huggingface dataset:
PfSense

פי אף סנס (באנגלית: pfSense) היא הפצה חינמית, קניינית מוגנת בזכויות יוצרים המכילה תוכנת הגנה מובנית ובנויה על מערכת הפעלה מסוג FreeBSD המבוססת על קוד פתוח ומיועדת לשימוש כנתב וחומת אש אפליקטיבית. למרות שניתן לנהל את הגדרות ההפצה והאפליקציה דרך ממשק הפקודה, היא מיועדת לניהול באמצעות ממשק הווב האינטרנטי שם קיימים כל הכלים לניהול חומת האש. פיתוח pfSense החל בשנת 2004 כחלק מפרויקט m0n0wall, ההפצה פותחה על ידי כריס ביוקלר (Chris Buechler) וסקוט אולריך (Scott Ullrich) ושמה נגזר מחומת האש PF. כיום הפצה זו שייכת לחברת Electric Sheep Fencing, LLC והיא מותג השייך לחברה אשר מופץ בקוד פתוח תחת רישיון Apache 2.0. ניתן להתקין את ההפצה על מחשבים חזקים וחלשים כאחד וכמו כן ניתן להתקינה גם על אמצעי אחסון נשלף או לרכוש מכשיר מבית חברת Netgate (או בשמה המסחרי המלא: Rubicon Communications, LLC - החברה אשר ממנת, תומכת ומארחת את הפרויקט) אשר מכיל את pfSense כברירת מחדל ואף מאפשר ניהול רכיבי כרטיסי רשת מובנים באופן שונה מההפצה החינמית. חברת Netgate היא החברה היחידה לה מותר להשתמש בלוגו ובסימנים הרשומים של pfSense. מעבד במהירות של 500 מגה הרץ. 512 מגה בייט זיכרון גישה אקראית (RAM). חומת אש לינוקס IPFire FreeBSD מדיה וקבצים בנושא PfSense בוויקישיתוף אתר האינטרנט הרשמי של PfSense (באנגלית) PfSense, ברשת החברתית אקס (טוויטר) מדריך התקנה באתר Freesoftwaremagazine (באנגלית) אתר היבואן הרשמי (אורכב 14.01.2021 בארכיון Wayback Machine) (בעברית) אתר החברה שעומדת מאחורי ההפצה Netgae (באנגלית) Paul Venezia, You should be running a pfSense firewall, InfoWorld, ‏2014-12-22 (באנגלית)
שמואל רוסט

שמואל רוסט (נולד ב-1 בספטמבר 1943) הוא מתמטיקאי ישראלי ופרופסור אמריטוס למתמטיקה באוניברסיטת תל אביב. רוסט נולד בכפר אז"ר לישראל רוסט, שהיה מנהל תעשייה, ולמרים, שהייתה מורה. רוסט למד בבית הספר הריאלי העברי בחיפה. בשנת 1961 התגייס לצה"ל ושירת תחילה ביחידה 8200 ולאחר מכן ביחידת המיפוי הצבאי. רוסט נשוי בשנית, ואב לשישה ילדים. פרופסור סהרון רוסט הוא בנו. תוך כדי שירותו הצבאי החל ללמוד משפטים באוניברסיטת תל אביב, אך לאחר שנה עבר ללימודי מתמטיקה וסיים תואר ראשון במתמטיקה בשנת 1965. בשנת 1971 סיים את הדוקטורט שלו, ללא תואר שני, באוניברסיטת נורת'ווסטרן, תחת הנחייתו של דניאל זלינסקי. לאחר שסיים את לימודי הדוקטורט, החל ללמד בפקולטה למתמטיקה באוניברסיטת תל אביב, שם הוא מלמד עד היום, כיום כפרופסור אמריטוס. בתקופה זו גם לימד, לפרקים, באוניברסיטת לונדון, באוניברסיטת ציריך ובאוניברסיטת שיקגו. במסגרת עבודתו באוניברסיטת תל אביב הנחה 6 דוקטורנטים, בהם אלי אלחדף שהיה דקאן הפקולטה למתמטיקה בטכניון. פרק זה לוקה בחסר. אנא תרמו לוויקיפדיה והשלימו אותו. תחום המחקר בו הוא מתמקד הוא הכללה גאומטרית של אלגברה ליניארית. פרסם כ-30 מאמרים. מדיה וקבצים בנושא שמואל רוסט בוויקישיתוף שמואל רוסט, באתר פרויקט הגנאלוגיה במתמטיקה שמואל רוסט, באתר dblp שמואל רוסט, באתר אוניברסיטת תל אביב.
טלי לטוביצקי

טלי לטוביצקי (22 בספטמבר 1976 - 15 במרץ 2019) הייתה משוררת ועורכת ספרותית, מסאית ופעילה חברתית ישראלית, חוקרת ומרצה במחלקה לספרות עברית באוניברסיטת בן-גוריון בנגב. טלי לטוביצקי נולדה ב-22 בספטמבר 1976 בהוד השרון לעמנואל עמי, איש צבא; ודניאלה לטוביצקי. לה אח. למדה בתיכון א' לאמנויות תל אביב ולתואר ראשון באוניברסיטה העברית בירושלים. בשנת 2006 קיבלה תואר שני מאוניברסיטת בן-גוריון בנגב על עבודת גמר שכותרתה "רטוריקה של אגרסיה - הנשי והנפשי בשירתו המוקדמת של יצחק לאור". בשנת 2015 קיבלה תואר דוקטור בספרות עברית מאוניברסיטת בן-גוריון בנגב על עבודה שכותרתה "'אור נפש נפרדת' - הפואטיקה של המלנכוליה : קריאה בין-סוגתית ביצירתו העברית של יעקב שטיינברג". לימדה באוניברסיטת בן-גוריון בנגב ובבית הספר מנשר לאמנות בתל אביב. שיריה פורסמו בכתבי העת "הליקון", "שבו", "מטעם", "הכיוון מזרח", "דקה" ו"החוטם" ובאסופות "בעט ברזל", "לצאת!״ ו״ואהבתם". שיריה תורגמו לאיטלקית, לאנגלית ולפולנית. זכתה בציון לשבח במסגרת הפרס למשוררים בראשית דרכם מטעם שר התרבות (2008). "Camera obscura", ובו שיריה בעברית ובאיטלקית (2008, יצא לאור באיטליה) "נסי מלים כלליות יותר", הוצאת קשב לשירה (2010) "הזכות לשלמות הגוף", הוצאת פרדס (2019, בעריכת ענת לוין). ספרי מחקר בסדרת "מסה קריטית" בהוצאת דביר "דושינקא, נשמה", מאת איריס אליה כהן. התגוררה בגבעתיים. הייתה בת הזוג של טל לוין, מבקרת המחול של "הארץ", ולהן שתי בנות - אילה (יולי), שנולדה ב-2016 ואייר, שנולדה ב-2019. לטוביצקי נפטרה ב-15 במרץ 2019, לאחר שבע שנים של מאבק במחלת הסרטן. ספר שיריה "הזכות לשלמות הגוף", יצא לאור כחודשיים לאחר מותה. אתר האינטרנט הרשמי של טלי לטוביצקי טלי לטוביצקי, ברשת החברתית פייסבוק טלי לטוביצקי, ב"לקסיקון הספרות העברית החדשה" טלי לטוביצקי, ב"לקסיקון הקשרים לספרות ישראלית" רשימת הפרסומים של טלי לטוביצקי, בקטלוג הספרייה הלאומית מידע על טלי לטוביצקי בקטלוג הספרייה הלאומית פרסומים של טלי לטוביצקי, באתר "אקדמיה" (באנגלית) אליסיה שחף, התשוקה לממש מילים, באתר סלונה, 18 בנובמבר 2010 גילי איזיקוביץ, המשוררת והעורכת טלי לטוביצקי מתה בגיל 43, באתר הארץ, 16 במרץ 2019 רות אלמוג, דף יומן. לזכר טלי לטוביצקי, משוררת ולוחמת, באתר הארץ, 6 במאי 2019 עבודת הדוקטורט של טלי לטוביצקי: "אֹור נֶפֶׁש נִפְ רֶ דֶ ת" – הפואטיקה של המלנכוליה: קריאה בין-סוגתית ביצירתו העברית של יעקב שטיינברג. 2015. סיפור מאת טלי לטוביצקי: "בעצם החלולה", מתוך גיליון 2 של "פטל" טלי לטוביצקי, באתר של נילי דגן אַיֵךְ, בדף פייסבוק של המחלקה לספרות עברית, אוניברסיטת בן-גוריון בנגב הספארי של האהבה, באתר ynet, 22 בדצמבר 2010 אלי הירש, טלי לטוביצקי, נסי מילים כלליות יותר, באתר "אלי הירש קורא שירה", פורסם במדור הספרות של ידיעות אחרונות, מוסף 7 לילות, 24 בדצמבר 2010 אילן ברקוביץ', שם מזחלות חורצות תחביר, באתר הארץ, 25 במרץ 2011 טלי כוכבי, נסי מילים כלליות יותר – על ספר שירה של טלי לטוביצקי, ברגע האחרון לקראת אירוע השקה, בבלוג של טלי כוכבי, 13 במאי 2011 מעין הראל, העולם הבא מדלג ובא כארנב, על "הזכות לשלמות הגוף" מאת טלי לטוביצקי, באתר "הַמּוּסָךְ - מוסף לספרות" של הספרייה הלאומית, ‏28 באוגוסט 2019 דף הנופל של עמנואל עמי לטוביצקי, באתר "גלעד-לזכרם" מאמרי טל לוין, באתר "הארץ"
הבולים של קוטור

קוֹטוֹר היא עיר השוכנת לחופו של הים האדריאטי, כיום בשטחה של מונטנגרו, ומהווה את המרכז המנהלי של מחוז קוטור (אנ'). במהלך מלחמת העולם השנייה, בין השנים 1943–1944, בתקופה בה קוטור הייתה בשליטת גרמניה הנאצית, היא הנפיקה בולי דואר מיוחדים לשימוש האוכלוסייה האזרחית בעיר. ב-17 באפריל 1941, בעקבות כיבושה של יוגוסלביה, סופח מחוז קוטור על ידי איטליה הפשיסטית. צו מיוחד שפורסם על ידי המלך ויטוריו אמנואלה השלישי צירף את מחוז מפרץ קוטור אל אזור ממשל דלמטיה (אנ'). במהלך תקופה זו שימשו הבולים הרגילים של איטליה את שירותי הדואר של קוטור. בחודש ספטמבר 1943, בעקבות כניעת איטליה לכוחות בעלות הברית ויציאתה ממעגל הלוחמה, נכבש מחוז קוטור על ידי צבא גרמניה הנאצית ונשלט ישירות על ידי מושל גרמני. הממשל המקומי הקים שירות דואר אשר הנפיק בולי דואר מיוחדים לשימוש תושבי המחוז. בינואר 1944 הונפקו הבולים הראשונים שנועדו לשימוש הדואר במחוז קוטור. מנהל הדואר הגרמני ניצל מלאי קיים של בולים איטלקיים מן הסדרה האימפריאלית שהודפסו בשנת 1939 והוסיף עליהם הדפס רכב בן ארבע שורות עם המילים "המנהל הצבאי הגרמני של קוטור" (Deutsche / Militar- / Verwaltung / Kotor). בנוסף הודפס על הבולים ערך נקוב חדש בלירטות. ששת בולי הסדרה הונפקו בערכים הבאים: הדפס הרכב בוצע בבית הדפוס הממשלתי בעיר צטיניה שבמונטנגרו. בס"ה הודפסו 5,000 סדרות מלאות של מן הבולים של קוטור. ב-13 במרץ 1944 הונפקו על ידי דואר קוטור שתי גלויות דואר עם הדפס רכב. שתי הגלויות הונפקו בערכים הבאים: בחודש ספטמבר 1944 שינו השלטונות הגרמניים את שמה הרשמי של הטריטוריה, והעניקו לה את השם "בּוֹקַה קוֹטוֹרְסְקַה" (Boka Kotorska). בנוסף, הוחלף המטבע המקומי מן הלירטה האיטלקית אל הרייכסמרק הגרמני. במסגרת שינויים אלו הונפקה ב-16 בספטמבר 1944 סדרת בולים חדשה עם ערכים נקובים במטבע הגרמני. הבולים החדשים התבססו על בולים יוגוסלביים משנת 1939 עליהם נוסף הדפס רכב עם שם הטריטוריה ועם הערך הנקוב החדש. ארבעה פסים שחורים בתחתית הבול הסתירו את הערך הנקוב המקורי של הבול. ארבעת בולי הסדרה הונפקו בערכים הבאים: גם הדפס הרכב הזה בוצע בבית הדפוס הממשלתי בעיר צטיניה שבמונטנגרו. בס"ה הודפסו 50,000 סדרות מלאות של מן הבולים של קוטור. במקביל לשימוש בבולים הזמניים עם הדפס הרכב תכננו השלטונות הגרמניים להנפיק סדרת בולים קבועים לשימוש מחוז קוטור. הבולים עוצבו והודפסו על ידי המדפיס הממשלתי בעיר וינה, והכילו איורים של אתרי מפתח במחוז קוטור ושל דמויות מקומיות בלבוש מסורתי. כל אחד מן הבולים הודפס במספר צבעים כחלק מתהליך הכנת הבולים, והתכנון היה להכניסם לשימוש לקראת סוף שנת 1944. ששת בולי הסדרה תוכננו להיות מונפקים בערכים הבאים: בחודש נובמבר 1944 שחרר צבא השחרור העממי של יוגוסלביה את חבל קוטור מידי גרמניה הנאצית, והמחוז חזר להיות חלק מיוגוסלביה. הבולים החדשים לא הונפקו מעולם, ותושבי קוטור חזרו להשתמש בבולי הדואר של יוגוסלביה. Mackay Robin(Ed), Kotor, International Encyclopedia of Stamps, IPC, 1970, p. 1085 הכיבוש הגרמני של קוטור ממלחמת העולם השנייה - בולי דואר (1944 - 1944) תשניות בבולי קוטור International Encyclopedia of Stamps, p. 1085 Michel Catalogue Deutschland 1979, Kotor, p. 482 Scott Standard Postage Stamp Catalogue, 2019, Volume 3B, p. 645 Scott Standard Postage Stamp Catalogue, 2019, Volume 6B, p. 847
רסלמניה 34

רסלמניה 34 היה אחד מאירועי השלם וצפה של ארגון ההיאבקות האמריקאי ה-WWE, ששודר בערוץ של ה-WWE Network. האירוע כלל את שלושת המותגים (‏Raw‏, סמאקדאון ו-205 לייב) ונערך ב-8 באפריל 2018, באצטדיון מרצדס-בנץ סופרדום שבניו אורלינס, לואיזיאנה. האירוע היה האירוע ה-34 בסדרת אירועי רסלמניה. רסלמניה נחשב לאירוע הדגל של ה-WWE, כשלא פעם תואר כ"סופרבול של הספורט הבידורי". רסלמניה 34 היה האירוע השני שנערך במרצדס-בנץ סופרדום שבניו אורלינס, לואיזיאנה, אצטדיון שבעבר אירח את רסלמניה 30 ב-6 באפריל 2014. ב-30 באוקטובר 2017, חבילות טיולים לאירוע החלו להימכר; כרטיסים הוצעו למכירה ב-17 בנובמבר 2017, כשמחירו של כרטיס בודד נע בין 35 דולר ל-2500 דולר. שלושת השירים הרשמיים של האירוע היו "Celebrate",‏ "New Orleans" (שניהם בוצעו על ידי קיד רוק) ו-"Let the Good Times Roll" (שבוצע על ידי פרדי קינג). מאז שנת 2014, ה-WWE ניסו לבסס את מעמדו של רומן ריינס כמתאבק הבכיר בארגון ו"הפנים של החברה", אך חלק משמעותי מהקהל סירב לקבל זאת. זה גרם לכך שקריאות בוז נקראו לעברו בכל אחד משלושת הקרבות שבהם לקח חלק, ברסלמניה 31, 32 ו-33; בכולם, הקרבות שלו היו הקרבות המרכזיים של רסלמניה. התפיסה, שלפיה רומן ריינס הוא ה"נבחר של החברה", הביאה למצב שבו הדעה הרווחת הייתה שריינס יצא כמנצח בקרב שלו ברסלמניה 34 ויהפוך לאלוף האוניברסלי; באותה נשימה, זה היה מצופה שגם אם הוא יעשה זאת, הוא יזכה לקריאות בוז מהקהל. ניקולס היה ילד בן 10 שנבחר מהקהל על ידי ברון סטרומן. מדיה וקבצים בנושא רסלמניה 34 בוויקישיתוף אתר האינטרנט הרשמי של רסלמניה 34 (באנגלית) ג'אז בין החבלים: לקראת הרסלמניה ה-34 בניו אורלינס באתר ספורט 1, 8 באפריל 2018 גא'ז בין החבלים – פרק 2: סיקור רסלמניה 34 באתר ספורט 1, 16 באפריל 2018 ג'אז בין החבלים – הפרק השלישי: ריאיון עם רומן ריינס באתר ספורט 1, 26 באפריל 2018 רסלמניה 34, במסד הנתונים הקולנועיים IMDb (באנגלית) מאט הארדי ניצח בקרב הבאטל רויאל לזכרו של אנדרה הענק אלכסנדר גבר על עלי בגמר הטורניר וזכה באליפות ה-WWE במשקל קל נעמי ניצחה בקרב הבאטל רויאל נשים הראשון בתולדות רסלמניה רולינס ניצח בקרב המשולש וזכה באליפות הבין יבשתית פלייר שברה את רצף הניצחונות של אסקה לאחר שניצחה אותה בהכנעה ועקב כך שמרה על התואר בהצלחה מהאל ניצח בקרב המרובע וזכה באליפות ארצות הברית אנגל וראוזי ניצחו את טריפל H וסטפני הבלודג'ן בראדרס ניצחו בקרב הזוגות המשולש וזכו באליפות הזוגות של סמאקדאון אנדרטייקר ניצח את סינה בריאן ושיין ניצחו את אואנס וזיין ג'קס ניצחה את בליס וזכתה באליפות הנשים של Raw סטיילס ניצח את נקאמורה ושמר על התואר סטרומן וניקולס ניצחו את סזארו ושיימוס וזכו באליפות הזוגות של Raw לסנר ניצח את ריינס ושמר על האליפות האוניברסלית
אריח עם דיוקנאות יהודים

"אריח עם דמויות יהודים" הוא הדפס של דיוקנאות יהודים על גבי אריח שיצר יעקב איזנברג. אריח זה, שיצר יעקב איזנברג, מקים המחלקה לקרמיקה ב"בצלאל", הוא חלק מסדרה של אריחים ועליהם דיוקנאות של טיפוסים שונים ובהם דמות ערבי, דיוקן נערה, דיוקן של הרצל ועוד. באריח זה יצר האמן תיאור של שלוש דמויות יהודים. דמויות מסוג זה הופיעו ברישומים ובתחריטים שיצר איזנברג באותה תקופה. היו אלו עבודות שנמכרו כמזכרות לתיירים שביקשו תיאורים של דמויות מן המזרח. הדמויות מבוססות על רישומים והדפסים שיצר איזנברג והועברו אל אריחי קרמיקה, כנראה, בטכניקה של דקלקומניה (Decalcomania). בכתבה בעיתון "דואר היום" מתוארים דיוקנאות דומים של איזנברג המתוארים "[כ]מקוריים ביותר הם פרוטומיטי הפינם [הפנים] של ראשי־יהודים מזרחיים. ברק הזיגוג השחום עושה את הרושם באילו זהו העור של יהודי ארץ־ישראלי שחום מכוסה זעה של שמש ארצנו היוקדת". יצחק בריינין, עתידה של מלאכת האמנות בארץ-ישראל, דואר היום, 19 בנובמבר 1922
נינגאווי

נינגאווי (שם מדעי: Ningaui) הוא סוג של טורף כיס זעיר דמוי חדף ממשפחת נמיות הכיס הכולל שלושה מינים החיים במדבריות של יבשת אוסטרליה. הנינגאווי הוא סוג חדש יחסית אשר המינים שבו התגלו רק בשנות ה-70 של המאה ה-20 או מאוחר יותר. הוא קרוי על שמו של יצור מיתי זעיר מהמיתולוגיה של הילידים האבוריג'ינים באוסטרליה. הנינגאווי וקרובו הפלניגל הם הסוגים הקטנים ביותר בקרב הכיסאים. הנינגאווים הם בין המינים הקטנטנים ביותר בקרב חיות הכיס: אורך גופם 5–8 ס"מ, ומשקלם 5–13 גרם בלבד. יש להם מבנה גוף צר וגמיש המזכיר את החדף, ראש מחודד ומשולש המותאם לחיטוט בחריצים, בחול ובאדמה, שפם ארוך וזנב דקיק שאורכו כאורך הגוף. האוזניים הדקיקות ועגלגלות שלהם גדולות יחסית לממדי גופם, והם מתאפיינים בעיניים גדולות ובולטות ובאף זעיר. הגפיים שלהם זעירות, וכפות הרגליים האחוריות רחבות יחסית. לנינגאווי יש פרווה זיפית צפופה אשר צבעה נע בין אפור לצהבהב, וגחונו, גפיו וסנטרו בהירים יותר. מערכת השיניים שלו דומה לטורפים ולא למכרסמים. הנינגאווים הם יונקים מדבריים בעיקר, אך נראים גם בסוואנות צחיחות ובשטחי מרעה. הם פעילי לילה המבלים את היום במאורות, בגזעי עצים חלולים או בתוך שיחים קוצניים. בטמפרטורות קרות במיוחד או בתקופות של מחסור במזון, הנינגאווי נכנס למצב של נמנום ומטבוליזם מואט (Torpor) על מנת לחסוך באנרגיה. הנינגאווי הוא טורף קטן אשר ניזון מפרוקי-רגליים, חרקים וחסרי חוליות; שיטת ההריגה שלו היא נשיכות מהירות באזור הראש. לנקבות הנינגאווי יש 6–7 פטמות וכיס מדומה שהוא למעשה קפל עור גדול. לאחר תקופת הריון של 21 ימים, הנינגאווית ממליטה שגר של 5–6 וולדות אשר נגמלים לאחר 3 שבועות. הם מבלים כחודש וחצי בכיס של האם ולאחר מכן יוצאים ממנו והופכים לעצמאיים. תוחלת החיים של הסוג בטבע קצרה במיוחד ומעטים שורדים יותר משנה אחת. בשבייה, הנינגאווי עשוי לחיות עד כשנתיים וחצי. נינגאווי פילברה (Ningawi timealeyi) - המין הקטן בסוג. אנדמי לאזור הפילבארה בצפון-מערב אוסטרליה. נינגאווי וונגאי (Ningaui ridei) - מצוי לאורך המדבריות של מרכז אוסטרליה. נינגאווי דרומי (Ningawi yvonneae) - המין האחרון שהתגלה. מצוי לאורך המדבריות והסוואנות של דרום אוסטרליה. מדיה וקבצים בנושא נינגאווי בוויקישיתוף נינגאווי, באתר ITIS (באנגלית) נינגאווי, באתר NCBI (באנגלית) נינגאווי, באתר Animal Diversity Web (באנגלית) נינגאווי, באתר האנציקלופדיה של החיים (באנגלית) נינגאווי, באתר GBIF (באנגלית)
עמק טירול

עמק טירול (באנגלית: Tyrol Valley) הוא עמק שאינו מכוסה קרח, ברכס אסגארד בארץ ויקטוריה שבאנטארקטיקה. העמק ממוקם בגובה של 1,670 מטרים מעל פני הים. העמק מצוי המצוי להר בלדר וממערב להר ת'ור. שמו של העמק ניתן לו על ידי הביולוג האוסטרי היינץ' ג'אנטשק (Heinz Janetchek), ששימש כביולוג בתוכנית האמריקאית לחקר אנטארקטיקה (USARP) בעונת המחקר 1962–1961. העמק נקרא על שם אזור טירול שבאוסטריה, אזור הולדתו של ג'אנטשק. • B.A. Whitton, M. Potts, The Ecology of Cyanobacteria: Their Diversity in Time and Space, P 361 • L. KAPPEN, E. I. FRIEDMANN and J. GARTY, Ecophysiology of Lichens in the Dry Valleys of Southern Victoria Land, Antarctica: Microclimate of the Cryptoendolithic Lichen Habitat, Flora (1981) 171: 216-235, P 231 • H.S. Vishniac, Microbial Ecology of Extreme Environments: Antarctic Dry Valley Yeasts and Growth in Substrate-limited Habitats, PP 2 - 4 עמק טירול באתר הסקר הגאולוגי של ארצות הברית תמונה של עמק טירול באתר הגאזט האנטארקטי של ממשלת ניו זילנד עמק טירול באתר הגאזט האנטארקטי של ממשלת אוסטרליה עמק טירול באתר הגאזט האנטארקטי המשווה SCAR תצלום לוויין של אזור עמק טירול מפת אזור עמק טירול מידע גאוגרפי והיסטורי מידע גאוגרפי
הספרייה הלאומית של שווייץ

הספרייה הלאומית של שווייץ היא הספרייה הלאומית והמרכזית בשווייץ. ב-1884 אישרה מועצת המדינה של שווייץ את החלטתה על הקמת ספרייה לאומית, ב-1885 החלה הספרייה לפעול אך נפתחה לציבור ארבע שנים לאחר מכן בבניין הארכיון המרכז של המדינה. ב-1915 נחתם הסכם בין הספרייה לבין בתי ההוצאות לאור בשווייץ אשר במסגרתו כל בית הוצאה לאור מחויב לתת עותק של כל יצירה שיוצאת לספרייה, ב-1918 יצא קטלוג הספרייה הרשמי. ב-1996 אוסף הפוסטרים של הספרייה החל להיות זמין ברשת. בשנת 2000 נחנך בספרייה מרכז ליצירותיו של פרידריך דירנמאט. אחת ממטרותיה של הספרייה היא לשקף את הרב-גוניות של התרבות השווייצרית. מדיה וקבצים בנושא הספרייה הלאומית של שווייץ בוויקישיתוף אתר האינטרנט הרשמי של הספרייה הלאומית של שווייץ (בגרמנית) אתר האינטרנט הרשמי של הספרייה הלאומית של שווייץ (באנגלית) אתר האינטרנט הרשמי של הספרייה הלאומית של שווייץ (בצרפתית) אתר האינטרנט הרשמי של הספרייה הלאומית של שווייץ (באיטלקית) הספרייה הלאומית של שווייץ, ברשת החברתית אקס (טוויטר) ערך זה הוא קצרמר בנושא ספריות ובנושא שווייץ. אתם מוזמנים לתרום לוויקיפדיה ולהרחיב אותו.
שעשועים מסוכנים

שעשועים מסוכנים (באנגלית: Risky Business) הוא סרט קולנוע אמריקאי משנת 1983 שכתב וביים פול בריקמן, בכיכובם של טום קרוז ורבקה דה מורניי. הסרט עוסק בנושאים כגון מטריאליזם, אובדן התמימות, התבגרות וקפיטליזם. ג'ואל גודסון (טום קרוז) הוא תלמיד תיכון שחי עם הוריו בשכונה אמידה בפרברי שיקגו על אגם מישיגן. כאשר ההורים יוצאים לחופשה במשך שבוע, ג'ואל מנצל את היעדרותם על מנת "לשחרר רסן". בין השאר הוא מזמין לביתו נערת ליווי העונה לשם לָנַה (רבקה דה מורניי), הוא מתאהב בה אך מתייחס אליה בשיפוטיות רבה. בתום עימות בין השניים גורמת לנה למכונית הפורשה של אביו (אותה לקח ללא רשות) להחליק לנהר. כדי לגייס כסף עבור תיקון המכונית, ג'ואל מוצא דרך יצירתית לנסות ולגייס כסף רב בזמן קצר. "שעשועים מסוכנים", במסד הנתונים הקולנועיים IMDb (באנגלית) "שעשועים מסוכנים", באתר נטפליקס "שעשועים מסוכנים", באתר AllMovie (באנגלית) "שעשועים מסוכנים", באתר Rotten Tomatoes (באנגלית) "שעשועים מסוכנים", באתר Box Office Mojo (באנגלית) "שעשועים מסוכנים", באתר Metacritic (באנגלית) "שעשועים מסוכנים", באתר אידיבי "שעשועים מסוכנים", תסריט הסרט באתר Scripts.com (באנגלית) "שעשועים מסוכנים", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
רוק בחלל

רוק בחלל (באנגלית: Heavy Metal, "הבי מטאל") הוא סרט אנימציה מדע בדיוני בבימויו של ג'רלד פוטרטון. התסריט לסרט נכתב על ידי דניאל גולדברג ולן בלום. הסרט הוא אנתולוגיה של סיפורי מדע בדיוני וסיפורי פנטזיה שונים. הסרט הוא אנתולוגיה של סיפורי מדע בדיוני ופנטזיה שונים הקשורים יחדיו על ידי נושא אחד של כוח רשע שהוא "סכום כל הרעות". הוא עובד ממגזין Heavy Metal וסיפורים מקוריים באותה רוח. כמו המגזין, הסרט מציג הרבה מאוד אלימות גרפית, מיניות ועירום. הייצור שלו הואץ על ידי כך שכמה בתי אנימציה עבדו בו זמנית על קטעים שונים. למרות הביקורות המעורבות של מבקרי הקולנוע ביציאתו הראשונית, הסרט זכה להצלחה צנועה בקופות ומאז השיג מעמד של קאלט. הפסקול המשפיע של הסרט נארז על ידי מנהל המוזיקה אירווינג אזוף וכלל כמה להקות ואמנים רוק פופולריים, כולל Black Sabbath, Blue Öyster Cult, סמי הגר, דון פלדר, Cheap Trick, DEVO, Journey ונצרת, בין היתר. סרט המשך בשם "Heavy Metal 2000" יצא לאקרנים בשנת 2000. אתר האינטרנט הרשמי של רוק בחלל "רוק בחלל", במסד הנתונים הקולנועיים IMDb (באנגלית) "רוק בחלל", באתר נטפליקס "רוק בחלל", באתר AllMovie (באנגלית) "רוק בחלל", באתר Rotten Tomatoes (באנגלית) "רוק בחלל", באתר Box Office Mojo (באנגלית) "רוק בחלל", באתר אידיבי "רוק בחלל", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
נעורים בקצב מהיר

נעורים בקצב מהיר (באנגלית: Fast Times at Ridgemont High) הוא סרט קומדיה אמריקאי משנת 1982 בבימויה של איימי הקרלינג. העלילה מתרחשת בבית ספר תיכון בדרום קליפורניה בשנות ה-80. הסרט עוקב אחר קבוצה של דמויות מגוונות כשהן מנווטות את העליות והמורדות של חיי העשרה. סטייסי (בגילומה של ג'ניפר ג'ייסון לי) היא תלמידה תמימה וסקרנית שהרדיפה שלה אחר אהבה וחקר מיני מניעה את התפתחותה לאורך הסרט. לינדה (בגילומה של פיבי קייטס) היא החברה הכי טובה של סטייסי, והיא מספקת לה הדרכה ותמיכה לאורך כל המסע. ג'ף ספיקולי (בגילומו של שון פן) הוא תלמיד חסר דאגות ונינוח שמתנגש תדיר עם המורה הקפדני שלו להיסטוריה, מר האנד (בגילומו של ריי וולסטון), ויוצר רגעים קומיים בסרט. ראט (בגילומו של בריאן בקר) הוא תלמיד ביישן וחסר ניסיון שעובד כסדרן בקניון ומבקש עצות מחברו הערמומי הבטוח יותר, מייק דיימון (בגילומו של רוברט רומנוס) שעומד לידו ומספסר בכרטיסים. בראד (בגילומו של ג'אדג' ריינהולד) הוא אחיה הגדול של סטייסי, תלמיד פופולרי שנאבק בעבודתו ובקשר הלא מספק שלו עם חברתו, ליסה (אמנדה ויס). הסרט מתאר את אתגרי המעבר לבגרות, הרדיפה אחר אהבה וניסיון מיני והלחץ של בית הספר. בסרט השתתפו בתפקידים קטנים מספר שחקנים שהפכו מאוחר יותר לכוכבים, כולל ניקולס קייג', פורסט ויטאקר, אריק סטולץ, ואנתוני אדוארדס. בין השחקנים שמשחקים בסרט - שון פן, ויטאקר וקייג', זכו בהמשך הקריירה בפרס אוסקר לשחקן הטוב ביותר, כאשר פן קיבל פעמיים את פרס אוסקר בקטגוריה זו. "נעורים בקצב מהיר", במסד הנתונים הקולנועיים IMDb (באנגלית) "נעורים בקצב מהיר", באתר נטפליקס "נעורים בקצב מהיר", באתר AllMovie (באנגלית) "נעורים בקצב מהיר", באתר Rotten Tomatoes (באנגלית) "נעורים בקצב מהיר", באתר Box Office Mojo (באנגלית) "נעורים בקצב מהיר", באתר Metacritic (באנגלית) "נעורים בקצב מהיר", באתר אידיבי "נעורים בקצב מהיר", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
זאב טסמני פוטנס

זאב טסמני פוטנס (שם מדעי: Thylacinus potens; המשמעות של שמו: "זאב כיס חזק") הוא מין נכחד של זאב כיס אשר חי בתקופת המיוקן לפני 10-8 מיליון שנה באוסטרליה והיה הגדול שבמיני המשפחה. הוא ידוע ממאובנים שהתגלו ב-1967 בידי מייקל א. וודבורן (Michael O. Woodburne) באליס ספרינגס, הטריטוריה הצפונית שבצפון אוסטרליה. דוגמאות נוספות התגלו ב-2014. מין זה היה קדום ב-4-6 מיליון שנה למין המוכר, זאב טסמני והיה גדול ממנו ב-5%. הוא הגיע לאורך 1.5 מטר ודמה מאוד לזאב אפור. הגולגולת שלו הייתה קצרה יותר ובעלת מבנה מחוזק יותר אך שיניים מותאמות פחות לקריעת בשר. עקב גודלו הוא היה היונק טורף-העל הגדול ביותר שהיה באוסטרליה לאחר אריה הכיס והוא ניזון מטרף של כיסאים אחרים ושל עופות וזוחלים, אולי גם בלהקות כמו זאב. ככל הנראה הוא נכחד לפני שהאדם הגיע ליבשת. מדיה וקבצים בנושא זאב טסמני פוטנס בוויקישיתוף זאב טסמני פוטנס, באתר האנציקלופדיה של החיים (באנגלית) זאב טסמני פוטנס, באתר GBIF (באנגלית)
להישאר בחיים (סרט, 1983)

להישאר בחיים (באנגלית: Staying Alive) הוא סרט ריקודים אמריקאי משנת 1983 בכיכובו של ג'ון טרבולטה כרקדן טוני מנרו, עם סינתיה רודוס, פינולה יוז, ג'ויס הייסר, ג'ולי בובאסו, והרקדנים ויקטור מנואל וקווין מורו. זהו סרט ההמשך לסרט "שיגעון המוזיקה" מ-1977. הסרט בוים על ידי סילבסטר סטאלון, שגם השתתף בכתיבת התסריט. שלא בדומה לסרט שיגעון המוזיקה, הסרט לא זכה להצלחה, ויש לו ציון של 0% באתר Rotten Tomatoe. עם זאת, הסרט זכה להצלחה בקופות והרוויח 65 מיליון דולר. "להישאר בחיים", במסד הנתונים הקולנועיים IMDb (באנגלית) "להישאר בחיים", באתר נטפליקס "להישאר בחיים", באתר AllMovie (באנגלית) "להישאר בחיים", באתר Rotten Tomatoes (באנגלית) "להישאר בחיים", באתר Box Office Mojo (באנגלית) "להישאר בחיים", באתר Metacritic (באנגלית) "להישאר בחיים", באתר אידיבי "להישאר בחיים", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
עולמו של ויין 2

עולמו של ויין 2 (באנגלית: Wayne's World 2) הוא סרט קומדיה אמריקאי בבימויו של סטיבן סורג'יק, ובכיכובם של מייק מאיירס ודנה קארווי. הסרט הוא סרט המשך ל"עולמו של ויין" (1992), אשר נוצר על בסיס מערכון בתוכנית "סאטרדיי נייט לייב" של NBC. בסרט ויין מנסה לארגן פסטיבל רוק יחד עם גארת', לאחר שג'ים מוריסון מלהקת הדלתות ביקש ממנו שיעשה זאת. "עולמו של ויין 2", במסד הנתונים הקולנועיים IMDb (באנגלית) "עולמו של ויין 2", באתר נטפליקס "עולמו של ויין 2", באתר AllMovie (באנגלית) "עולמו של ויין 2", באתר Rotten Tomatoes (באנגלית) "עולמו של ויין 2", באתר Box Office Mojo (באנגלית) "עולמו של ויין 2", באתר Metacritic (באנגלית) "עולמו של ויין 2", באתר אידיבי "עולמו של ויין 2", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
אייס ונטורה: בלש פראי

אייס ונטורה: בלש פראי (באנגלית: Ace Ventura: When Nature Calls) הוא סרט קומי אמריקאי משנת 1995 בכיכובו של ג'ים קארי ובבימויו של סטיב אודקרק. ג'ים קארי מגלם בסרט את אייס ונטורה, חוקר פרטי המתמחה בחקירת מקרים שבהם מעורבות חיות. סרט זה הוא סרט המשך לסרט אייס ונטורה: בלש בצחוק. לאחר שנכשל בניסיון להציל דביבון בהימלאיה, אייס ונטורה חווה התמוטטות רגשית והולך בעקבות כך לחפש שקט נפשי על ידי הפיכתו לנזיר טיבטי. עם זאת, בהמשך מאתר אותו פולטון גרינוול, מיסיונר אפריקאי שמבקש ממנו שימצא חיה קדושה שהפכה לסלע המחלוקת בין שני שבטים. יחד עם קופו הנאמן ספייק, ונטורה נוסע לאפריקה וחוזר לעבוד כחוקר פרטי המתמחה בחקירת מקרים שבהם מעורבות חיות. בהמשך מתברר ש"החיה המקודשת" היא עטלף לבן נדיר ואייס סובל מפחד חמור מעטלפים שעליו הוא חייב להתגבר כעת. "אייס ונטורה: בלש פראי", במסד הנתונים הקולנועיים IMDb (באנגלית) "אייס ונטורה: בלש פראי", באתר נטפליקס "אייס ונטורה: בלש פראי", באתר AllMovie (באנגלית) "אייס ונטורה: בלש פראי", באתר Rotten Tomatoes (באנגלית) "אייס ונטורה: בלש פראי", באתר Box Office Mojo (באנגלית) "אייס ונטורה: בלש פראי", באתר Metacritic (באנגלית) "אייס ונטורה: בלש פראי", באתר אידיבי "אייס ונטורה: בלש פראי", תסריט הסרט באתר Scripts.com (באנגלית) "אייס ונטורה: בלש פראי", באתר HBO Max (באנגלית) "אייס ונטורה: בלש פראי", באתר Hulu סרטים (באנגלית) "אייס ונטורה: בלש פראי", במסד הנתונים הקולנועיים KinoPoisk (ברוסית) ערך זה הוא קצרמר בנושא סרטים אמריקאיים. אתם מוזמנים לתרום לוויקיפדיה ולהרחיב אותו.